ᱫᱷᱮᱢᱟᱡᱤ

ᱫᱷᱮᱢᱟᱡᱤ (Dhemaji) ᱥᱤᱧᱚᱛ ᱨᱮᱭᱟᱜ ᱟᱥᱟᱢ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾ ᱟᱨ ᱱᱚᱶᱟ ᱫᱚ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱦᱚᱸ ᱠᱟᱱᱟ ᱾
ᱧᱩᱛᱩᱢ ᱚᱢᱚᱱ
"ᱫᱷᱮᱢᱟᱡᱤ" ᱟᱹᱲᱟᱹ ᱫᱚ ᱥᱩᱛᱤᱭᱟ ᱯᱟᱹᱨᱥᱤ ᱟᱹᱲᱟᱹ "ᱫᱮᱢᱟ-ᱡᱤ" ᱠᱷᱚᱱ ᱦᱮᱡ ᱟᱠᱟᱱᱟ ᱟᱨ ᱚᱱᱟ ᱨᱮᱭᱟᱜ ᱢᱮᱱᱮᱫ ᱫᱚ ᱦᱩᱭᱩᱜ ᱠᱟᱱᱟ "ᱟᱭᱢᱟ ᱫᱟᱜ" ᱾

ᱪᱟᱞᱟᱜ ᱠᱟᱱ ᱯᱩᱨᱟᱱᱤᱠ ᱦᱚᱲᱯᱟᱛᱤᱭᱟᱹᱣ ᱞᱮᱠᱟᱛᱮ, "ᱫᱷᱮᱢᱟᱡᱤ" ᱧᱩᱛᱩᱢ ᱨᱮᱭᱟᱜ ᱚᱢᱚᱱ ᱫᱚ ᱢᱤᱫ ᱚᱠᱛᱮ ᱚᱱᱟ ᱡᱟᱭᱜᱟᱨᱮ ᱢᱤᱫᱴᱮᱱ ᱜᱟᱰᱟ ᱜᱷᱟᱱᱮ ᱜᱷᱟᱱᱮ ᱟᱭᱟᱜ ᱞᱤᱸᱜᱤᱱ ᱰᱟᱦᱟᱨ ᱫᱚᱭ ᱱᱚᱫᱚᱞᱮᱫ ᱛᱟᱦᱮᱱᱟ ᱟᱨ ᱰᱩᱵᱟᱹᱫᱟᱜ ᱨᱮᱭᱟᱜ ᱡᱷᱟᱢᱮᱞᱟ ᱦᱩᱭᱩᱜ ᱠᱟᱱ ᱛᱟᱦᱮᱱᱛᱮ, ᱩᱱ ᱚᱠᱛᱮᱨᱮᱱ ᱦᱚᱲᱠᱩ ᱱᱚᱶᱟᱫᱚ ᱢᱤᱫ ᱵᱚᱝᱜᱟ ᱵᱟᱹᱲᱤᱡ ᱫᱟᱲᱮ ᱢᱮᱱᱟᱜ-ᱟ ᱢᱮᱱᱛᱮ ᱠᱩ ᱯᱟᱹᱛᱤᱭᱟᱹᱣ ᱞᱮᱱᱟ ᱾ ᱚᱱᱟ ᱞᱮᱠᱟᱛᱮ ᱜᱷᱟᱱᱮ-ᱜᱷᱟᱱᱮ ᱫᱩᱵᱟᱹᱫᱟᱜ ᱟᱨ ᱞᱤᱸᱜᱤᱱ ᱰᱟᱦᱟᱨ ᱵᱚᱫᱚᱞᱚᱜ ᱠᱟᱱ ᱠᱷᱟᱹᱛᱤᱨᱛᱮ ᱱᱚᱶᱟ ᱡᱟᱭᱜᱟ ᱨᱮᱭᱟᱜ ᱧᱩᱛᱩᱢ ᱫᱚ  ᱫᱩᱵᱟᱹᱫᱟᱜ ᱢᱮᱱᱮᱫ "ᱫᱮᱢᱟ-ᱡᱤ" ᱠᱩ ᱧᱩᱛᱩᱢ ᱠᱮᱫᱟ। ‌

ᱟᱨᱦᱚᱸ ᱟᱫᱷᱚᱢ ᱦᱚᱲᱟᱜ ᱞᱮᱠᱟᱛᱮ ᱫᱚ ᱫᱷᱮᱢᱟᱞᱤ (ᱩᱱᱛᱟᱹᱣ) ᱟᱹᱲᱟᱹ ᱠᱷᱚᱱᱜᱮ ᱫᱷᱮᱢᱟᱡᱤ ᱫᱚ ᱦᱮᱡ ᱟᱠᱟᱱᱟ ᱢᱮᱱᱛᱮ ᱠᱩ ᱞᱟᱹᱭᱟ ᱾